projecte-aina/catalan_government_crawling huggingface dataset:
Els jutges podran forçar una sessió de mediació per evitar que les separacions i la custòdia dels fills arribin a judici
El Consell Executiu ha aprovat el Projecte de llei de modificació del llibre segon del Codi civil de Catalunya, que fomentarà l'ús de la mediació en conflictes familiars, especialment amb menors implicats.
Amb aquesta llei, els jutges podran decidir si obliguen les parts a participar en una sessió per conèixer els avantatges de resoldre els conflictes a través d'una mediació, en lloc de continuar per la via judicial.
La sessió també serà obligatòria si les parts ho haguessin pactat amb caràcter previ al conflicte.
Cal més diàleg i menys togues, més cultura del diàleg.
La mediació, a més de significar un estalvi econòmic i de temps, comporta un benestar emocional, ja que la solució al conflicte és pactada per les dues parts i no imposada per un tercer.
Multiplicar els casos resolts amb mediació
El Centre de Mediació de Catalunya va rebre l'any 2019 1.358 derivacions judicials relacionades amb casos de l'àmbit de la família.
Segons l'Idescat, l'any 2018 hi va haver a Catalunya 17.705 divorcis i separacions i un de cada quatre casos va acabar amb una sentència judicial.
Per la via judicial, el procés per resoldre un cas es pot arribar a allargar fins a dos anys i s'ha de fer front als honoraris d'advocats i procuradors.
En canvi, la mediació pot resoldre'l en un termini que se situa a l'entorn dels dos mesos, amb un màxim de sis sessions.
Cada sessió costa 40 euros per persona implicada.
L'objectiu és fomentar les fórmules alternatives de resolució de conflictes, menys traumàtiques i més ràpides
S'incorpora la interconnexió entre els agents jurídics; menys documentació i menys molèsties als ciutadans
El Jutjat de Vielha e Mijaran (Vall d'Aran) ha posat en funcionament l'oficina judicial que, amb una nova manera d'organitzar el treball, reduirà el temps d'espera en la resolució dels casos judicials.
A l'oficina s'incorpora un nou funcionari del cos de tramitació processal.
En total, treballaran al Jutjat de Vielha 8 funcionaris, dependents del Departament de Justícia.
Amb la nova oficina s'incorporen noves maneres de treballar que consisteixen en:
A l'oficina s'incorpora un nou funcionari del cos de tramitació processal
Jutjats, tribunals, fiscalies i jutjats de pau.
Es pot cercar per municipi, per òrgan i per partit judicial.
Mercat en línia d'iniciatives solidàries per donar resposta a l'emergència alimentària
Taronges donades al Banc dels Aliments
L'actual situació de crisi provocada per la COVID-19 ha fet que diferents iniciatives socials estiguin treballant intensament perquè cap persona vulnerable es quedi sense aliments.
El govern ha creat un mercat en línia per donar suport a totes les iniciatives solidàries que contribueixen a donar resposta a l'emergència alimentària actual.
Aquesta nova plataforma se suma a altres iniciatives socials com ara el lliurament que ha fet a la fundació Banc dels Aliments de la fruita, hortalisses i llet que estava previst distribuir durant el curs escolar 2019/2020 i la compra de productes frescos a petits productors amb dificultats d'accés a les cadenes de distribució i comercialització i que anirà també adreçada al Banc dels Aliments.
Les iniciatives que recull el mercat en línia estan treballant per subministrar aliments a col·lectius vulnerables.
Es tracta que els productors puguin buscar la iniciativa que més els encaixi amb la seva oferta.
Atès el volum d'iniciatives que estan arribant, s'hi aniran incorporant les fitxes progressivament.
De moment, algunes de les iniciatives presents estan promogudes pel Banc dels Aliments (Barcelona i comarques gironines), la Fundació Espigoladors, Nutrició sense Fronteres o el Pont Alimentari.
Posa en contacte el sector agroalimentari i entitats per subministrar aliments a col·lectius vulnerables
S'han fixat les espècies i els períodes de caça per a la temporada 2020-2021
El Govern ha fixat les espècies i els períodes de caça per a la temporada 2020-2021.
Anualment es publica una norma en la qual es fixen els períodes hàbils de caça a tot el territori de Catalunya i les vedes especials que s'estableixen per a cada temporada.
Les vedes són els períodes en què està prohibida la caça.
Per aquesta temporada els períodes són els següents:
Els períodes hàbils de caça major a les reserves nacionals de caça, reserves de caça i zones de caça controlada són els que indiquin els respectius plans tècnics de gestió cinegètica, i a la resta de terrenys són els següents:
Per a l'isard i la cabra salvatge, només es permet la modalitat de caça per acostament.
En vigor el 14 de març i tenen una vigència mínima de 15 dies
Es decreta el tancament de bars, restaurants i tots els establiments de restauració
Davant de la situació d'emergència arran de l'afectació pel coronavirus SARS-CoV-2, s'han anat adoptant diverses mesures per reduir l'activitat i evitar les concentracions de persones per prevenir contagis.
Des del 14 de març entren en vigor, amb una vigència de 15 dies mínim, les següents restriccions en l'exercici d'activitats per prevenir i controlar la taxa d'infecció:
Tancaments i suspensions en l'àmbit d'oci
Bars, cafeteries, restaurants i altres establiments de restauració.
Excepte en establiments hotelers, centres sanitaris o socials residencials.
Tancament de centres comercials, incloent grans superfícies i galeries, excepte els establiments dedicats exclusivament a la venda d'alimentació, neteja i higiene.
Suspensió de vetlla de persones mortes per COVID-19
S'aixequen temporalment, del 14 al 28 de març, les restriccions aplicables als vehicles o conjunts de transport de mercaderies i transports especials.
El transport públic funciona a un terç de la seva capacitat
Tota la informació sobre la contenció del coronavirus a Catalunya.
El trajecte, que dura 20 minuts, el realitza una locomotora amb quatre cotxes que tenen capacitat per a 25 viatgers cadascun
Amb l'arribada de la primavera, el Tren del Ciment comença dissabte 6 d'abril una nova temporada que s'allargarà fins al diumenge 24 de novembre de 2019.
Anomenat popularment "carrilet", estarà en funcionament tots els caps de setmana del mes d'abril i tota la Setmana Santa i, a partir del mes de juliol i durant tot l'agost, durant tota la setmana.
Més informació sobre les tarifes i horaris.
El Tren del Ciment circula des de fa més de 100 anys.
Té un recorregut de 3,5 quilòmetres i un trajecte que dura 20 minuts.
El recorregut fa parada a quatre estacions: La Pobla de Lillet, La Pobla Centre, Jardins Artigas i Museu del Ciment-Castellar de n'Hug.
Destaquen dues destinacions turístiques de primer nivell: els Jardins Artigas i el Museu del Ciment.
Amb els paquets combinats, es pot gaudir del tren turístic i fer la visita a la vegada.
El tren estarà en marxa del 6 d'abril al 24 de novembre
Prova pilot per emmagatzemar l'energia solar i utilitzar-la de nit o quan el preu de l'energia és més elevat
Una biblioteca pública no sembla el lloc més adequat per posar-hi la bateria d'un cotxe elèctric però el resultat d'aquest experiment podria resoldre un dels problemes que planteja l'ús de cotxes elèctrics: què fem amb les bateries un cop s'han fet servir?
La biblioteca Tirant lo Blanc de Montgat, al Maresme, és l'escenari d'una prova pilot que podria donar una segona vida a les bateries dels cotxes elèctrics en desús.
La bateria es farà servir per regular l'energia fotovoltaica que genera l'edifici, equipat amb plaques solars.
El projecte va néixer de la necessitat de millorar la gestió energètica d'edificis públics i residencials, trobar nous usos a les bateries de segona vida dels cotxes elèctrics i analitzar la flexibilitat energètica que puguin donar aquests edificis al sistema elèctric.
La iniciativa va començar a mitjans de l'any 2016 amb l'estudi teòric i aquest 2019 comença la fase pràctica, que després es pretén estendre a altres espais.
La bateria emmagatzema l'excedent d'energia que generen les plaques fotovoltaiques instal·lades al terrat de la biblioteca, que fins ara es retornaven a la xarxa, per utilitzar-la a la tarda o quan hi ha una major demanda d'energia.
Tot plegat està basat en un sistema intel·ligent al núvol que gestiona de manera autònoma la càrrega i descarrega de la bateria.
Fa servir un algoritme connectat a sistemes de predicció meteorològica i de preus, i aprèn de la seva experiència.
Fa servir un algoritme connectat a la predicció meteorològica i els preus de l'energia per prendre decisions de manera autònoma
Reducció Energètica i Flexibilitat en Edificis en Rehabilitació
Ja es poden sol·licitar els ajuts a canvi de desballestar un cotxe de més de 10 anys
Ja es poden sol·licitar els ajuts del programa MOVES per fomentar la mobilitat sostenible.
Són un ampli ventall de subvencions on s'inclouen ajuts per a la instal·lació de punts de recàrrega per a vehicles elèctrics, sistemes de préstec de bicicleta elèctrica i mesures de plans de mobilitat d'empreses.
Adreçats al ciutadà, destaquen els ajuts destinats a l'adquisició d'un vehicle elèctric.
En total, s'hi destinaran gairebé 7,3 milions d'euros.
En el cas concret de la compra d'un turisme elèctric per part d'un particular es podrà optar per:
L'ajut s'incrementarà en 750 euros si s'ha d'adaptar a persones amb mobilitat reduïda i en 500 euros per a vehicles de més de 5 places per a famílies nombroses.
A més, cal desballestar un turisme de més de 10 anys o una furgoneta lleugera de més de 7 anys, amb l'ITV en regla.
Cada ciutadà podrà sol·licitar un ajut per a un vehicle, mentre que les empreses i administracions podran sol·licitar-los per a un màxim de 30 vehicles per beneficiari.
El termini de la sol·licitud acaba quan s'esgoti el pressupost.
El concessionari pot orientar al comprador, però l'ajut l'haurà de demanar el beneficiari.
A banda, l'administració destinarà 864.000 euros a culminar la xarxa ràpida de recàrrega elèctrica a les carreteres catalanes, amb l'objectiu que tot el territori disposi, a un màxim de 30 quilòmetres, d'una estació que permeti carregar fins a 120 quilòmetres en menys de mitja hora.
També se subvenciona la instal·lació de punts de recàrrega
Arrenca la Setmana de l'Energia que en aquesta edició acosta la transició energètica a la ciutadania per afrontar l'emergència climàtica
El 17 i fins al 23 de juny se celebra la Setmana de l'Energia que amb l'eslògan 'Tu tens l'energia, tu tens el poder!', acosta als ciutadans el nou model energètic cap al qual avança Catalunya.
En aquesta ocasió, les més de 175 activitats que se celebren en 105 municipis de tota Catalunya s'allargaran fins al 30 de juliol.
La Setmana dona el tret de sortida amb la sessió "L'energia, causa i solució de l'emergència climàtica" que forma part del cicle 'Esmorzars d'energia' i que es fa al recinte modernista de Sant Pau.
Aquesta sessió comptarà amb la participació del meteoròleg Eloi Cordomí, Núria Palmada, membre fundadora de Som Energia, i Lourdes Berdié, membre de la Xarxa de Sobirania Energètica, i estarà moderada pel director de l'Institut Català d'Energia (ICAEN), Manel Torrent.
Aquesta edició se celebra en plena situació d'emergència climàtica atès que El 70,9% de les emissions causants del canvi climàtic provenen del sector energètic.
Per aquest motiu, totes les activitats volen apropar a la ciutadania les possibilitats que té per començar a canviar la seva relació amb l'energia.
L'objectiu és no només divulgar la necessitat de fer un ús més responsable de l'energia, sinó que les persones coneguin els elements de què disposen per passar del seu actual paper de consumidores a ser productores i gestores de la seva energia.
S'han programat activitats en diferents formats per acostar el nou model energètic de futur a la ciutadania.
Durant aquests dies se celebraran més de 175 activitats a més de 105 municipis de tota Catalunya, i s'allargaran fins al proper 30 de juliol
Consulta les activitats que s'organitzen
L'ondada de calor s'alongarà aumens enquia dimenge
L'estiu s'inície damb ua progressiua pujada dera temperatura.
Era ondada de calor arribarà en sòn punt àlgid eth diuendres 28 de junh e contunharà enquia dimenge.
Ath delà, era temperatura minima demorarà per dessús era 20 oC a grana part deth país, e quitament ath torn dera 25 oC en bèri punts.
Per aguest motiu, s'a activat era prealerta deth Plan INFOCAT per risc d'incendis.
Eth lindau establit per er SMC se correspon damb eth despassament dera temperatura maximau diària de cada municipi establit peth percentil 98, que vò díder que solament eth 2% de dies des mesi d'ostiu era temperatura maximala a estat superiora ad aguesta valor prevista.
Donques, en cada municipi serà un lindau diferent.
Per exemple, en Valls (Naut Camp), eth percentil 98 de calor ei plaçat en 36,3 grads; en Colera (Naut Empordan) en 35,9; en La Seu d'Urgell (Naut Urgèlh) en 36,6; en Igualada (Anòia) en 38 grads; en Cervelló (Baish Llobregat), en 36,8 grads, e en Lhèida (Segrià), en 38,1 grads.
Quan aguestes valors se preve que siguen despassades pendent 3 dies seguidi, èm deuant un episòdi d'èrsa de calor.
Se preven valors maximales de temperatura superiora ara 40 oC a punts de l'interiora, e era temperatura minima se plaçarà entre es 20 e era 25 oC a grana part deth país
Estan obligats a passar aquest control per evitar sancions i accedir a ajuts
La Generalitat va rebre l'any passat gairebé 30.000 sol·licituds de Certificat d'Aptitud dels edificis on s'han realitzat les Inspeccions Tècniques de l'Edifici (ITE).
Això significa que s'ha arribat al 44% del parc que està obligat a passar aquesta inspecció, que en garanteix la conservació i el manteniment, i que són els edificis d'habitatges amb una antiguitat de més de 45 anys.
Les ITE estan regulades a Catalunya des de l'any 2010 i permeten conèixer en quin estat es troba un edifici d'habitatges per tal d'impulsar-ne el manteniment, la rehabilitació i la millora.
El Decret que regula les ITE preveu sancions d'entre 9.000 i 90.000 euros per incomplir l'obligatorietat de passar aquesta revisió en cas que es produeixi algun incident que afecti a béns o persones.
Així mateix, la presentació de la ITE és necessària per poder accedir als ajuts públics de rehabilitació i per transmetre els habitatges.
La Generalitat va rebre 30.000 sol·licituds de certificació de la inspecció l'any passat
El termini per presentar les sol·licituds és des del 16 d'abril fins al 7 de juny
A partir del 16 d'abril i fins al 7 de juny de 2019 es poden demanar els ajuts per pagar el lloguer.
Pel calcular si es té dret a percebre els ajuts, podeu utilitzar el document excel 'Simulador per saber si es té dret a l'ajut'.
A més, s'ha de pagar un lloguer mensual per l'habitatge no superior a:
Per a famílies nombroses l'import màxim de lloguer mensual pot arribar a 900 euros per tot el territori
Finalment, per determinar la quantia de la subvenció que serà com a màxim 2.400 euros anuals, es tindrà en compte l'import del rebut de lloguer corresponent al mes anterior a la presentació de la sol·licitud.
Aquestes subvencions són incompatibles amb el cobrament d'altres ajuts provinents de qualsevol administració pública o d'entitats privades, que tinguin la mateixa finalitat.
L'import màxim de la prestació és de 2.400 euros anuals
Per saber si us falta presentar algun document relatiu a la vostra sol·licitud d'ajuts al lloguer, etc.
L'Ajuntament de Barcelona podrà decidir si aplica la nova regulació
El Govern ha aprovat un decret llei per fer possible la contenció dels preus del lloguer als barris o ciutats amb falta acreditada d'habitatge assequible.
Aquesta norma faculta el Ple del Consell Municipal de l'Ajuntament de Barcelona per declarar la ciutat o part dels seus barris com a àrea amb mercat d'habitatge tens, condició indispensable per a la limitació dels preus.
En el cas de la resta de municipis, la competència correspon al departament del Govern de la Generalitat competent en habitatge.
La contenció de rendes ja s'aplica a Europa i als EUA, però és pionera a l'Estat.
A les zones on s'apliqui la contenció de rendes el cost del lloguer serà:
Mateixes condicions per als habitatges que ja estaven llogats
Els pisos que ja estaven llogats poden continuar arrendats pel preu anterior a l'entrada en vigor de la limitació.
Amb l'entrada en vigor del decret llei, si el propietari cobra un lloguer que sobrepassi la contenció establerta pel Govern, el llogater té dret a recuperar la diferència entre el límit legal i la renda abonada, amb els interessos corresponents.
La contenció de rendes ja s'aplica a Europa i als EUA, però és pionera a l'Estat
Se'n poden beneficiar propietaris, comunitats, societats cooperatives, empreses constructores i de serveis energètics
Del 8 de juny fins al 20 de setembre es poden demanar els ajuts per rehabilitar edificis d'habitatges amb la finalitat de fomentar la millora de l'eficiència energètica i la sostenibilitat, la conservació, i la millora de la seguretat d'utilització i de l'accessibilitat.
Les comunitats de propietaris, els propietaris d'edificis d'habitatges i les societats cooperatives formades de manera agrupada per propietaris d'habitatges o d'edificis.
A més hi poden accedir les empreses constructores arrendatàries o concessionàries dels edificis.
No poden participar en aquesta convocatòria els edificis de la ciutat de Barcelona i els municipis de l'Àrea Metropolitana de Barcelona, que es regeixen per les convocatòries de subvenció dels respectius consorcis d'habitatge.
Millores d'eficiència energètica i sostenibilitat, millores per a la conservació de l'edifici i per a la seguretat d'utilització i de l'accessibilitat, com per exemple:
Les sol·licituds s'han de fer de manera presencial als punts d'atenció d'habitatge distribuïts per tot Catalunya.
Els pisos no poden superar els 90m2 i han de disposar d'una certificació energètica A o B
Els promotors que construeixin habitatge de lloguer amb protecció oficial poden sol·licitar subvencions econòmiques fins al 31 de juliol.
Les subvencions tenen dues modalitats:
Entre els factors que ponderaran a l'hora d'atorgar les subvencions estan el municipi, el tipus de promotor, el termini durant el qual es destinaran els habitatges a lloguer protegit, que no pot ser inferior a 25 anys però que pot arribar a ser indefinit, i el tipus de certificació energètica que ofereixi el projecte.
Els promotors tant si són persones físiques o jurídiques com les fundacions, empreses d'economia social i les seves associacions, cooperatives de construcció, les organitzacions no governamentals i les associacions declarades d'utilitat pública.
A més, poden sol·licitar la subvenció els promotors que vulguin fer construcció d'obra nova, els que tinguin promocions procedents de rehabilitació d'edificis i les promocions amb obres en curs paralitzades que es reprenguin per a la seva finalització.
Com han de ser els habitatges construïts?
No podran superar els 90m2 i hauran de disposar d'una certificació energètica A o B.
Qui hi podrà accedir als pisos de lloguer?
Els futurs llogaters han de tenir unes rendes que no poden superar els límits establerts i per accedir a aquestes promocions hauran d'estar inscrits en el Registre de sol·licitants d'habitatges amb protecció oficial.
Per accedir a aquestes promocions hauran d'estar inscrits en el Registre de sol·licitants d'habitatges amb protecció oficial
Cal que hagin demanat el préstec a l'Institut Català de Finances per finançar projectes de promoció d'habitatge de protecció oficial per destinar a lloguer
Aquests ajuts estan adreçats als promotors que hagin demanat un préstec a l' Institut Català de Finances per construir, rehabilitar o acabar habitatges o allotjaments col·lectius protegits (adreçats a un determinat col·lectiu de persones) per al lloguer i els qualifiquin amb protecció oficial.
Per primera vegada també es poden acollir promotors que construeixin habitatge de lloguer protegit.
En el cas que es compleixin els requisits els promotors obtindran un préstec amb un 2% d'interès, ja que la resta ho financia l 'Agència de l'Habitatge de Catalunya.
Els llogaters que accedeixen a aquests habitatges han de tenir unes rendes que no poden superin els límits establerts (per sota 3,5 vegades l'IRSC), i per accedir a aquestes promocions hauran d'estar inscrits en el Registre de sol·licitants d'habitatges amb protecció oficial.
Per primera vegada estan adreçats a promotors que construeixin habitatge de lloguer protegit
El termini per sol·licitar-los és des del 7 de juliol fins al 6 de gener de 2020
Des del 7 de juliol fins al 6 de gener de 2020 es poden demanar els ajuts per a la retirada de residus d'amiant dels edificis.
L'objectiu és minimitzar el risc que aquest material comporta per a la salut pública i per obtenir una millora ambiental.
L'import de l'ajut inclou la manipulació, retirada, el seu transport i la gestió i tractament dels residus de l'amiant.
La gran majoria de residus d'amiant sorgeixen dels enderrocs, de les reparacions i de les operacions de retirada de materials amb amiant en edificis, instal·lacions i maquinària.
S'han de recollir separats de la resta de residus que es puguin generar.
Els propietaris de béns immobles que continguin elements d'amiant procedents de la construcció ja siguin persones físiques o jurídiques, públiques o privades, i comunitats de veïns.
Aquest tràmit només és pot fer per internet
Els residus d'amiant han de provenir de la construcció i demolició
Què és, on trobar-lo, riscos...
S'amplien els límits de les rendes de lloguer i s'incrementa l'ajut en cas de pèrdua de l'habitatge
La Generalitat ha modificat les condicions per accedir a les prestacions econòmiques d'especial urgència en l'àmbit de l'habitatge.
Aquestes prestacions són per fer front a deutes derivats de l' impagament de quotes de la hipoteca, per impagament del lloguer i per atendre les famílies que ja han estat desnonades, per manca de pagament, per expiració del termini legal o contractual, execució hipotecària o per dació en pagament.
Es pot renovar la prestació fins a un màxim de 24 mesos més per donar continuïtat al pagament del lloguer i a la prestació per a situacions de pèrdua de l'habitatge.
L'habitatge es destinarà a col·lectius amb risc d'exclusió social
L'Agència de l'Habitatge de Catalunya cedirà habitatges per atendre les necessitats de programes socials desenvolupats per la Secretaria d'Afers Socials i Famílies o entitats col·laboradores.
L'habitatge es destinarà a col·lectius amb risc d'exclusió social: dones víctimes de violència masclista, persones amb trastorn mental, persones sense llar i joves majors de 18 anys que han estat sota protecció de la DGAIA.
L'acord comporta que l'Agència té a càrrec les obres d'adequació i reparació dels habitatges; el lliurament de les claus, la cèdula d'habitabilitat, el certificat d'eficiència energètica i els butlletins tècnics per a la contractació dels subministraments; l'assegurança del continent dels habitatges; la realització de les obres de manteniment i conservació en les condicions d'habitabilitat per servir a l'ús convingut i les despeses pròpies de gestió i administració dels habitatges.
Els ajuntaments i les entitats socials hauran de col·laborar, juntament amb l'Agència, perquè es formalitzi el conveni de cessió amb l'Ajuntament, entitat social o associació designats.
La Secretaria d'Afers Socials vetllarà perquè es compleixin les finalitats per a les quals se cedeixen els habitatges i també haurà d'efectuar un seguiment efectiu del grau de compliment dels compromisos adquirits per les entitats cessionàries.